Nepal

Nepal on pieni sisämaavaltio Himalajan vuoristossa Aasiassa Intian ja Kiinan välissä.

Kaupungit

 * Kathmandu

Lentokoneella
Nopein tapa lentää Helsingistä Nepaliin on lentää Finnairilla Helsingistä New Delhiiin ja sieltä Kathmanduun, jonne on päivittäin monia lentoyhteyksiä useilla eri lentoyhtiöillä. Toinen vain kahden vaihdon yhteys on lentää Bangkokiin ja sieltä suoraan Suomeen. Kathmanduun voi lentää myös esimerkiksi Abu-Dhabista ja Bahrainista.

Junalla
Nepalissa ei ole matkustajaliikenteen rautatieverkostoa.

Liiku
Nepalissa on paljon harrastusmahdollisuuksia. Nepalissa voit kokeilla raftingia,vaellusta, pyöräilyä ja muita extremeurheilulajeja. Kokeile vaikka Bungee-hyppyä

Näe

 * Mt. Everest – Maailman korkein vuori

Puhu
Nepalissa puhutaan noin sataa eri kieltä. Maan virallinen kieli on nepali, joka kuuluu indo-arjalaisiin kieliin ja on sukua sanskritille sekä Intian pääkielelle hindille. Nepalia kirjoitetaan tavujärjestelmään perustuvilla devanagari-aakkosilla.

Kathmandussa asiointi englannin kielellä onnistuu niin virastoissa kuin liikkeissäkin useimmiten erittäin vaivattomasti. Esimerkiksi viisumin anomislomake ja muut vastaavat lomakkeet ovat saatavilla englannin kielellä. Esimerkiksi jatkoviisumia anotaan maahanmuuttovirastosta, jossa virkailijat puhuvat sujuvaa englantia. Kuitenkin toisinaan jotkut lomakkeet, laskut ja kuitit voivat olla nepalinkielisiä. Sen sijaan maaseudulla asiointi englanniksi ei useinkaan onnistu.

Syö
Nepalissa syödään paljon riisiä ja lihaa. Kasvisruokaa on varsin runsaasti ja hyvin tarjolla. Ruoka saatetaan maustaa melko tulisesti.

Pysy terveenä
Turistivatsataudit ovat yleisiä Nepalissa, jossa bakteerikanta on varsin erilainen. Aasialaisia vatsanväänteitä varten kannattaa mukaan varata hiilitabletteja, imodium-valmisteiden sijaan. Aktiivihiili sitoo mahalaukussa pintaansa muun muassa aineita, jotka aiheuttavat ripulia ja myrkytyksiä. Imodium puolestaan vaikuttaa ruuansulatuskanavan seinämän lihaksistoon ja hidastaa suoliston toimintaa. Näin ollen bakteereille jää suotuisat oltavat, eikä vatsatauti välttämättä helpota vaan saattaa jopa pahentua.

Vesi on se, josta yleisimmin saattaa saada vatsataudin. Ravintolassa on hyvä kuivata märät ruokailuvälineet ja lasit. Suihkussa tulee pitää suu kiinni ja hampaat on myös hyvä pestä puhtaalla pullotetulla vedellä.

Kunnioita

 * Temppeliin mentäessä kengät otetaan pois jalasta, eivätkä jalkaterät saa osoittaa buddhapatsasta.
 * Temppeleitä, stupia ja monia muita pyhiä paikkoja kierretään myötäpäivään. Esimerkiksi Boudhanatin kuuluisaa stupaa tulee kiertää myötäpäivään.
 * Tupakointi pyhillä paikoilla on erittäin sopimatonta.
 * Pese kätesi ennen syömistä. Kosketa ruokaa vain oikealla kädellä, mutta vasemmalla kädellä saa pitää kiinni juomalasista ja aterimista.
 * Naisten ei tule käyttää minihameita, shortseja, narutoppeja tai muuten paljastavia vaatteita.
 * Käsi kädessä kulkeminen ei ole sovelijasta. Sen sijaan samaa sukupuolta olevat ystävykset saattavat kulkea käsi kädessä tai kaulakkain.
 * Ei julkista suutelua tai muuta hellyydenosoituksia.
 * Suuttumuksen osoittaminen tarkoittaa kasvojen menetystä. Pidä siis maltti tiukissakin tilanteissa.
 * On kohtelijasta suostua tarjottuun teehen, jota esimerkiksi kauppaa hierovat kauppiaat tarjoavat.

Ota yhteyttä
GSM toimii melko hyvin kaikkialla Nepalissa. Suomalaisista operaattoreista vain Soneralla ja Elisalla on roaming-sopimus Nepalissa. Pieni liikeitä, joista voi soittaa puheluita on lähes joka puolella ja niistä soittaminen on varsin edullista.

Matkustaminen

 * Nepal tour packages

Nepal Nepal Nepal Nepalo Nepal Népal नेपाल Nepál Nepal ネパール Nepal Nepal Nepal Непал Nepal wts:Category:Nepal

Nepal